b'\n_START_ARTICLE_\nMikael Hising\n_START_PARAGRAPH_\nMikael Hising (22. huhtikuuta 1687 K\xc3\xb6ping, Ruotsi \xe2\x80\x93 15. lokakuuta 1756 \xc3\x85d\xc3\xb6, Ruotsi) oli Suomessa toiminut ruotsalainen liikemies ja rautaruukkien omistaja, Hisinger-suvun edustaja._NEWLINE_Hisingin is\xc3\xa4 oli pormestari Karl Hising ja \xc3\xa4iti Barbro Petr\xc3\xa9. H\xc3\xa4nell\xc3\xa4 oli kauppaliike Tukholmassa, jonka johtajana h\xc3\xa4n vaurastui huomattavasti. Omaisuuttaan h\xc3\xa4n sijoitti vuonna 1723 Hising hankkimalla veljens\xc3\xa4 kapteeni Johan Vilhelm Hisingin kanssa Suuren Pohjan sodan takia rappiolle j\xc3\xa4\xc3\xa4neet Fagervikin, Pinjaisten eli Billn\xc3\xa4sin ja Skogbyn rautaruukit sek\xc3\xa4 useita maatiloja L\xc3\xa4nsi-Uudeltamaalta. 1725 h\xc3\xa4n osti my\xc3\xb6s Taalintehtaan Kemi\xc3\xb6st\xc3\xa4 ja perusti sen l\xc3\xa4heisyyteen Bj\xc3\xb6rkbodan rautatehtaan. Hisingin poika Johan Hisinger muutti Fagervikiin ja h\xc3\xa4nen tytt\xc3\xa4rens\xc3\xa4 poika Johan Adam Petersen Bj\xc3\xb6rkbodaan._NEWLINE_Hisingin puoliso vuodesta 1717 oli Margareta Frodbom (k. 1761).'